en en en es en en en en en en en en en en en az en en en en en fr en en en en en en fr ml en ml ml ml ml ml ml ml ml ml ml ml ml ml ml ml ml ml ml en ml ml ml en ml ml ml ml ml ml ml en ml ml ml ml ml en ml ml ml ml ml en ml ml ml ml en ml en en en ml en ml nl ml fr ml nb ml en ml nl ml nl ml nb ml en ml en ml nl ml en ml nl ml nl ml nl ml en ml nl ml en ml nl ml nl ml nl ml nl ml nl ml nl ml nl ml nl es es tr es en
Kerala Malar - Online Malayalam News Portal
Home Homepage News Sports Editorial Tech Politics Business Education Movies Articles Opinion Contact Us
നുറ്റാണ്ടുകള്‍ക്ക് മുന്‍പുതന്നെ നാടകപ്രസ്ഥാനം ഇവിടെ വളര്‍ന്നു തുടങ്ങിയിരുന്നു. പത്തൊമ്പതാം നൂറ്റാണ്ടിന്റെ തുടക്കംമുതലാണ് ഏതാണ്ട് മലയാളചുവയുള്ള നാടകങ്ങള്‍ പ്രചരിക്കാന്‍ തുടങ്ങിയത്. രാജസദസിലും മറ്റും അവതരിപ്പിക്കാന്‍ വേണ്ടി മാത്രം ചിട്ടപ്പെടുത്തുന്നവ. സംഭാഷണം കൂടുതലും സംസ്‌കൃതമായിരിക്കും. അല്‍പ്പം മലയാളമുള്ളത് കവിതാ രൂപത്തിലും.
മലയാളക്കരയില്‍ തമിഴുനാടകങ്ങളാണ് പ്രചരിച്ചിരുന്നത്. അതുകൊണ്ടുതന്നെ തമിഴുനാടകവേദിയെ സ്വാധീനിച്ചാണ് ഇവിടെ നാടകപ്രസ്ഥാനം വളര്‍ന്നുതുടങ്ങിയത്. നാടകങ്ങളെല്ലാം സംഗീതപ്രധാനം. ക്രീയാംശത്തിനോ ഭാവാഭിനയത്തിനോ പ്രാധാന്യം കല്‍പ്പിച്ചിരുന്നില്ല. ആ തമിഴ് നാടക അരങ്ങിലെ ചിട്ടകളെല്ലാം ഇവിടെ പൊന്തിവന്ന പ്രൊഫഷണല്‍ നാടകവേദിയിലും സ്ഥാനംപിടിച്ചു.
രാജാപാര്‍ട്ടുകാരനെന്ന് വിശേഷിപ്പിച്ചുപോന്ന നായകനടന്‍ രംഗത്തു പ്രവേശിക്കുന്നതും പോകുന്നതുംഎല്ലാം പാട്ടുപാടിക്കൊണ്ടാണ്. രംഗത്തുനടക്കുന്ന സംഭവങ്ങള്‍ക്ക് സാക്ഷിയായി ഒരു സംഗീതക്കാരന്‍ ചവിട്ടര്‍മോണിയവുമായി രംഗത്ത് ഇടതുവശത്തായി ആദ്യാവസാനം ഉണ്ടായിരിക്കും. അയാളുമായി സംഗീത മത്സരം നടത്തുക എന്നത് നായകനടന്റെ പ്രധാന കര്‍ത്തവ്യമാണ്. നാടക മഹൂര്‍ത്തങ്ങള്‍ക്ക് യോജിക്കുന്ന ഗാനങ്ങള്‍ മാത്രമല്ല, നടീനടന്മാരുടെ സംഗീതസമാര്‍ഥ്യം പ്രകടിപ്പിക്കാനുള്ള ഗാനങ്ങള്‍പോലും പണ്ടെത്തെ പ്രൊഫഷയണല്‍ നാടകങ്ങളില്‍ സാധാരണമായിരുന്നു. സംഭാഷണങ്ങളെല്ലാം ഗാനങ്ങളിലൂടെയാണ്.
അക്കാലത്തെ തമിഴിലേയും മലയാളത്തിലേയും പ്രൊഫഷണല്‍ നാടകങ്ങളെല്ലാം യഥാര്‍ഥത്തില്‍ സംഗീത സദസുകളായിരുന്നു. വേഷമണിഞ്ഞ ഭാഗവതര്‍മാര്‍ സംഗീതമെന്ന പേരില്‍ നടത്തിപ്പോന്ന ഒരു തരം കള്ള തുള്ളല്‍ മാത്രമായി നാടകരംഗം മാറി. ഇക്കാലത്താണ് അമച്വര്‍ നാടകരംഗം വളര്‍ന്നുവന്നത്. അവര്‍ അല്‍പ്പം ചില മാറ്റങ്ങള്‍ കൊണ്ടുവന്നെങ്കിലും പഴയ രീതികള്‍ അപ്പാടെ മാറ്റാന്‍ അവര്‍ക്കും കഴിഞ്ഞില്ല.
നവോഥാന കാലത്തും സ്വതന്ത്ര്യസമര കലഘട്ടത്തിലും എല്ലാം ചില അമച്വര്‍ നാടക ഗ്രൂപ്പുകള്‍ വ്യാപിക്കാന്‍ തുടങ്ങി. കെ ദാമോദരന്റെ 'പാട്ടബാക്കി'യും, 'അടുക്കളയില്‍ നിന്നും അരങ്ങത്തേക്ക്' എന്ന വി ടി ഭട്ടതിരിപ്പാടിന്റെ നാടകവുമൊക്കെ സമൂഹത്തില്‍ വലിയ മാറ്റങ്ങള്‍ ഉണ്ടാക്കി. മാത്രവുമല്ല, മലയാള നാടകപ്രസ്ഥാനത്തിന്റെ വളര്‍ച്ചയെ ത്വരിതപ്പെടുത്താനും കഴിഞ്ഞു.
ഈ കാലയളവിലാണ് തിക്കുറിശ്ശി സുകുമാരന്‍ നായരും കൈനിക്കര സഹോദരന്മാരും എല്ലാം നാടകപ്രസ്ഥാനത്തിലേക്ക് വരുന്നത്. മലയാള നാടകരംഗത്ത് കാതലായ മാറ്റം കൊണ്ടുവന്നത് തിക്കുറിശ്ശിയാണ്. രംഗത്ത് ഹര്‍മോണിയവുമായി വിലസിയിരുന്ന ഭാഗവതര്‍മാരെ അരങ്ങിന്റെ ഇടതുഭാഗത്തേക്ക് മാറ്റി അദ്ദേഹം ചരിത്രം സൃഷ്ടിച്ചു.
പിന്നീട് അങ്ങോട്ടുള്ള നാടകരംഗത്തെ പരിഷ്‌കാരങ്ങള്‍ ഒക്കെയും കെപിഎസിയുടെ പിറവി മുതല്‍ വന്നിട്ടുള്ളതാണ്. കെപിഎസിയുടെ പിറവിയോടെ മലയാള നാടകവേദിക്കും മലയാള നാടക സാഹിത്യ പ്രസ്ഥാനത്തിനും അത്യപൂര്‍വമായ മൗലിക പ്രാധാന്യം കൈവന്നു.
രാജഭരണത്തിന്‍ കീഴില്‍ ജന്മിമാരും മാടമ്പിമാരും തൊഴിലാളികളെയും കൃഷിക്കാരെയും മര്‍ദ്ദിച്ചൊതുക്കിയും കൊലപ്പെടുത്തിയും നാടുഭരിച്ചിരുന്ന കാലം. രണ്ടാം ലോകമഹായുദ്ധത്തിനു ശേഷം പട്ടിണിയും തൊഴിലില്ലായ്മയും കൊടികുത്തി വാഴുന്നു. ഭക്ഷണ സാധനങ്ങള്‍ കിട്ടാനില്ല. തൊഴിലിന് യഥാസമയം കൂലിയില്ല. സംഘടിക്കാനോ അവകാശങ്ങള്‍ ചോദിക്കാനോ പറ്റില്ല. തൊഴിലാളികളെ ബോധവാന്മാരാക്കവാനും കളിയിലും കലയിലും കൂടി കാര്യങ്ങള്‍ പറഞ്ഞ് മനസിലാക്കാനും രാജ്യത്ത് പലേടത്തും ചെറുചെറു കലാ-സാംസ്‌കാരിക കേന്ദ്രങ്ങള്‍ തൊഴിലാളികള്‍ സംഘടിപ്പിച്ചു. ചിലത് പൊലീസ് നശിപ്പിച്ചു. എന്നാലും പൂര്‍വാധികം ശക്തിയോടെ തൊഴിലാളികള്‍ അവയൊക്കെ വീണ്ടെടുത്തു.
ഈ കാലയളവിലാണ്-1950കളുടെ അവസാനം-കേരള പീപ്പിള്‍സ് ആര്‍ട്ട്‌സ് ക്ലബ് (കെപിഎസി) എന്ന ആശയം ഉദയം ചെയ്യുന്നത്. എറണാകുളത്ത് ഒരു കൂട്ടം നിയമവിദ്യാര്‍ഥികളായിരുന്നു അതിന് പിന്നില്‍. എന്‍ രാജഗോപാലന്‍ നായര്‍, ജി ജനാര്‍ദ്ദന കുറുപ്പ്, ഐസക് തോമസ്, രാജാമണി എന്നിവരായിരുന്നു ആ ചെറുപ്പക്കാര്‍.  കോളേജ് ദിനത്തില്‍ കെപിഎസി എന്ന ബാനറില്‍ 'കൊറിയ' എന്നൊരു നിഴല്‍നാടകം അവര്‍ അവതരിപ്പിച്ചു. പ്രേക്ഷകര്‍ ആവേശത്തോടെ സ്വീകരിച്ചു, ആ ആവേശത്തില്‍ നിന്നാണ് സ്ഥിരം നാടക ട്രൂപ്പ് എന്ന ആശയം പൊന്തിവന്നത്.
രാജഗോപലന്‍ നായരുടെ നേതൃത്വത്തില്‍ പഴയ കൂട്ടാളികളെല്ലാം ഒത്തുകൂടി. ''എന്റെ മകനാണ് ശരി''എന്ന നാടകത്തിനു രൂപംനല്‍കി. രാജഗോപാലന്‍ നായരാണ് രചനയും സംവിധാനവും നിര്‍വഹിച്ചത്.  പുനലൂര്‍ ബാലന്‍ ഗാനങ്ങള്‍ എഴുതി. സുലോചന, രാജഗോപാലന്‍ നായര്‍, എം പി കുട്ടപ്പന്‍, എം പി പോളിന്റെ മകള്‍ തുടങ്ങിയവരായിരുന്നു അഭിനേതാക്കള്‍. തിരുവനന്തപുരം വിജെടി ഹാളില്‍ 1952 അവസാനം കെപിഎസി ബാനറില്‍ 'എന്റെ മകനാണ്ശരി'' അരങ്ങേറി. ഉദ്ഘാടനത്തിനുശേഷം 12 നാടകങ്ങള്‍ കളിച്ചു. കെപിഎസിയുടെ പിറവി ഇങ്ങനെയാണ്.
അതേവര്‍ഷം തന്നെ കൊല്ലം ചവറയില്‍ ''നിങ്ങളെന്നെ കമ്യൂണിസ്റ്റാക്കി' എന്ന തോപ്പില്‍ ഭാസി എവുതിയ നാടകം അരങ്ങേറി. രാജഗോപാലന്‍ നായര്‍ സംവിധാനം ചെയ്ത നാടകത്തിന്റെ ഗാനങ്ങള്‍ ഒഎന്‍വിയുടേതും സംഗീതം ജി ദേവരാജന്റേതുമായിരുന്നു. തോപ്പില്‍ കൃഷ്ണപിളള, കെ എസ് ജോര്‍ജ്, കാമ്പിശ്ശേര കരുണാകരന്‍, ഒ മാധവന്‍, സുധര്‍മ്മ, ലീല തുടങ്ങിയവരായിരുന്നു അഭിനേതാക്കള്‍.
ജയിലിലായിരുന്ന തോപ്പില്‍ഭാസി മോചിതനായി. അങ്ങനെ ഭാസിയും രാജഗോപാലന്‍ നായരും കാമ്പിശേരിയും ഒഎന്‍വിയും ദേവരാജനും ഒ മാധവനും എല്ലാം നേതൃത്വപരമായ പങ്കുവഹിച്ചു തുടങ്ങി. കെപിഎസിക്ക് കായംകുളത്ത് സ്ഥിരം ഓഫീസായി. നാടകങ്ങള്‍ ഒന്നൊന്നായി അരങ്ങിലെത്തി. പിന്നീടങ്ങോട്ട് കെപിഎസിയുടെ ജൈത്രമയാത്രയായിരുന്നു.
അരങ്ങില്‍ കെപിഎസി വരുത്തിയ പരിഷ്‌കാരങ്ങള്‍ ഇന്നും തിളങ്ങിനില്‍ക്കുന്നു. അരങ്ങില്‍ ഇടതുഭാഗത്തിരുന്ന ഭഗവതര്‍മാരെയും മേളക്കാരെയും കര്‍ട്ടനു പിന്നിലേക്ക് മാറ്റി. തമിഴ്-ഹിന്ദി സിനിമാഗാനങ്ങളുടെ ഈണത്തില്‍ ചിട്ടപ്പെടുത്തിയ ഗാനങ്ങള്‍ പാടുന്നരീതി അപ്പാടെ നിര്‍ത്തലാക്കി. പകരം മലയാള ശീലുകള്‍ക്ക് ശാസ്ത്രീയ സംഗീതത്തിന്റെ പിന്‍ബലത്തോടെ ശുദ്ധ മലയാളത്തനിമയാര്‍ന്ന ഗാനങ്ങള്‍ അവതരിപ്പിച്ചു തുടങ്ങി.
ചുട്ടുപൊള്ളുന്ന ജീവിത പ്രശനങ്ങള്‍, മര്‍ദ്ദിത ജനവിഭാഗത്തിന്റെ അടിച്ചമര്‍ത്തപ്പെട്ട സ്വപ്നങ്ങള്‍, യാഥാര്‍ഥ്യത്തോടെ രൂപകല്‍പ്പന ചെയ്ത കഥാപാത്രങ്ങല്‍, സമകാലീന രാഷ്ട്രീയ സത്യങ്ങള്‍ പ്രതിഫലിപ്പിക്കുന്ന പ്രമേയം, അഭിനയതികവാര്‍ന്ന വേഷക്കാര്‍, കൂടാതെ എല്ലാറ്റിനുമുപരി കമ്യൂണിസ്റ്റു ചിട്ടയാര്‍ന്ന സംഘടനാകൂട്ടായ്മ ഇതെല്ലാംകൂടി ആയപ്പോള്‍ കെപിഎസി എന്ന പ്രസ്ഥാനത്തെയും അവതരിപ്പിക്കപ്പെട്ട നടകങ്ങളെയും കേരളജനത നെഞ്ചിലേറ്റി സ്വീകരിച്ചു. ഓരോ നാടകങ്ങളും വന്‍ വിജയമായി മാറി.
ഇതേകാലയളവില്‍ മറ്റുനിരവധി പ്രൊഫഷണല്‍ നാടകസമിതികളും നിലവില്‍ വന്നുതുടങ്ങി. എത്രെയത്ര പ്രഗത്ഭരായ നാടകകൃത്തുക്കള്‍-കെ ടി മുഹമ്മദ്, എന്‍ എന്‍ പിള്ള, എസ് എല്‍ പുരം സദാനന്ദന്‍. ഇവരുടെയെല്ലാം നാടകങ്ങള്‍ കെപിഎസി അരങ്ങില്‍ കൊണ്ടുവന്നിട്ടുണ്ട്.
കെപിഎസിയും തോപ്പില്‍ ഭാസിയും മലയാള നാടകവേദിക്കും നാടക സാഹിത്യത്തിനും നല്‍കിയ സംഭാവനകള്‍ മായാതെ മങ്ങാതെ എക്കാലവും നിലനില്‍ക്കും.
(ചിത്രങ്ങള്‍. 1-നിങ്ങളെന്നെ കമ്യൂണിസ്റ്റാക്കി എന്ന നാടകത്തിലെ രംഗങ്ങള്‍. 2-തോപ്പില്‍ഭാസി, കാമ്പിശേരി, വയലാര്‍ രാമവര്‍മ്മ)
(ചിത്രീകരണം. കെ വി ജ്യോതിലാല്‍)
comments powered by Disqus. comments powered by Disqus
എന്‍ ഇ ബാലറാമിന്റെ ജീവിതത്തിലെ ഏറെ അറിയാത്തൊരേട്
കലാം ആധുനിക ഇന്ത്യയുടെ പ്രതിരൂപം
ജന്മദേശം നഷ്ടപ്പെട്ട ഒരു സമൂഹം
വികസനം, അത് മര്‍ത്യമനസിന്‍ അതിരില്‍ നിന്ന്
ജയകാന്തന്‍: സാധാരണ കഥാപാത്രങ്ങളും അസാധാരണ കഥകളും
ഒരു നാടു കേഴുന്നു; ഒരു ഓഫീസര്‍ക്കായി
ബക്കിങ്ഹാം കൊട്ടാരത്തിനു തലവേദനയായി ലൈംഗീകാപവാദം
ഐഎസില്‍ നിന്നും രക്ഷപ്പെട്ട കുട്ടിപ്പടയാളികള്‍
യുഎസ്, ക്യുബ ബന്ധങ്ങളിലെ വഴിത്തിരിവ്
ദുബൈ ഒരുങ്ങുന്നു വിമാനത്താവള വിസ്മയത്തിന്
സ്ത്രീകളെ ലൈംഗിക അടിമകളാക്കുന്ന ഐഎസ് ഭീകരര്‍
All rights Reserved 2017 © Kerala Malar